মন্দিরবাজারে বিজেপিকে মিছিল করার অনুমতি দিল কলকাতা হাইকোর্ট!

ওয়েব ডেস্ক : সুন্দরবনের মন্দিরবাজারে (Mandir Bazaar) বিজেপিকে (BJP) মিছিল ও জনসভা করার অনুমতি দিল কলকাতা হাইকোর্ট (Calcutta High Court)। শুক্রবার এমনটাই নির্দেশ দিয়েছেন হাইকোর্টের বিচারপতি সৌগত ভট্টাচার্য। তবে এই মিছিল করতে গেলে বেশ কিছু বিধিনিষেধ মানতে হবে ভারতীয় জনতা পার্টিকে। জানা যাচ্ছে, এই মিছিলে বিরোধী দল নেতা শুভেন্দু অধিকারীর উপস্থিত থাকার কথা।

এদিন এই মিছিল নিয়ে বিচারপতি সৌগত ভট্টাচার্য নির্দেশ দিয়ে বলেন, দুপুর ১টা থেকে সন্ধ্যা ৬টা পর্যন্ত এই মিছিল করা যাবে। সঙ্গে রুট ম্যাপও নির্ধারণ করে দেন তিনি। বিচারপতি বলেন, মিছিল শুরু হবে মন্দিরবাজার বাসস্ট্যান্ড থেকে এবং শেষ হবে জগদীশপুর মেলা গ্রাউন্ডে।

আরও খবর : প্রাথমিক টেটে ভুল প্রশ্নের মামলায় বড় নির্দেশ হাইকোর্টের!

নিরাপত্তার স্বার্থে জনাসমাগমের সীমাও স্পষ্ট করে দিয়েছেন বিচারপতি। তিনি বলেছেন, মিছিলে সর্বোচ্চ ৭,০০০ জন এবং মিটিংয়ে সর্বাধিক ১০,০০০ জনের জমায়েত করা যাবে। পাশাপাশি পর্যাপ্ত পুলিশ মোতায়েনের নির্দেশ দিয়ে আদালত জানিয়েছে, পুরো মিছিলটি পরিচালনার দায়িত্ব থাকবে মন্দিরবাজার (Mandir Bazaar) থানার ওসি-র তত্ত্বাবধানে।

এর পাশাপাশি মিছিলে ও মিটিংয়ে আসা অংশগ্রহণকারীদের নিরাপত্তা নিশ্চিত করার জন্য জায়িত্ব দেওয়া হয়েছে সুন্দরবনের জেলা প্রশাসনকে। এই সব নির্দেশের ফলে আদালত স্পষ্ট করে দিয়েছে, মিছিল ও সভা করার ক্ষেত্রে নিয়ম মানতে হবে বিজেপিকে। আর সেই মিছিল ও সভার নিরাপত্তার দায়িত্ব নিতে হবে প্রশাসনকে।